Muxabîrê Ajansê Mezopotamya (MA) Îdrîs Sayilgan seba ke rewşa koberanê ke verê xo dabi Yunanîstan teqîb bikero şibi sînor Edîrne la ucade amebidestbendkerdene.
Muxabîrê MA Sayilgan û Nacî Kaya bi îdîaya ''qedexeyê vejîyayîşê teberê welatî'' yenê hukmkerdene.Her di muxabîrî bi rayîrê SEGBÎSî beşdarê roniştişê hukmkerdişî bîyî.
Kaya hetê mehkeme ra ame veradayene, la Sayilgan hema zî nezaret de yo.
Sayilgan serê sibayî sewqê Edlîyeyê Edîrne bi. Sayilgano ke  derheqê ci de Mehkemeya Cezaya Girane ya Mûşî cezaya zîndanî ya 8 serran û 3 mengan ameye dayene bi rayîrê SEGBÎSî tewrê Mehkemeya Erziromî bi.
Heyetê mehkeme bira tepiştişê Sayilganî daye. Heyetê mehkeme îdîa kerd ke goreyê ''delîlan'' bire ameye dayene.
Rojnameger Îdrîs Sayilgan ame berdene bi Zîndanê Edîrne.
